Diari Oficial de la Generalitat Valenciana


Sumari del DOGV 3397, del 21-12-1998 (1998/10807)

Notificació de la resolució del recurs ordinari amb el número de ref. interna R-242/97.
---------------------------------------------------------------------------------------

### Dades del document

Número de DOGV
:   3397

Data del DOGV
:   21-12-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/10240


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de ref. interna R-242/97. [1998/X10379]
  
De conformitat amb allò que s'ha establit en l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al Sr. Ángel Romero Hernández (Av. de Blasco Ibáñez, 39-2, 46645 Montserrat) la resolució del recurs ordinari amb el número de referència interna R-242/97.
  
Resolució
  
Examinat el recurs ordinari formulat pel Sr. Ángel Romero Hernández en la sol·licitud de visat de contracte i ajudes econòmiques directes per a l'adquisició protegida d'un habitatge a preu taxat, en l'expedient 46/1T/2145/96/172.
  
Antecedents de fet
  
Primer
  
L'interessat, adquirent d'un habitatge a preu taxat, mitjançant escriptura de compravenda de data 1 d'octubre de 1995, presentà en el Servei Territorial d'Arquitectura i Habitatge de València la sol·licitud de visat de contracte i ajudes econòmiques directes el dia 4 de juliol de 1996.
  
Segon
  
A la vista de la documentació presentada i segons allò que s'ha establit en l'article 5.3 del Decret 113/96, de 5 de juny, del Govern Valencià sobre actuacions protegibles en matèria d'habitatge (DOGV núm. 2.770, de 14 de juny de 1996), en concordança amb l'article 24.2.C. del Reial Decret 2.190/95, de 28 de desembre, sobre mesures de finançament d'actuacions protegibles en matèria d'habitatge i sòl per al període 1996-1999 (BOE núm. 312, de 30 de desembre de 1995), el Servei Territorial dicta la resolució denegatòria de les ajudes econòmiques interessades per haver transcorregut més de dos mesos entre la formalització de l'escriptura de compravenda i la sol·licitud del visat d'aquesta.
  
Tercer
  
Contra la citada resolució l'interessat interposa recurs ordinari en temps i forma, amb les al·legacions que consten en aquest i que es donen per reproduïdes en benefici de la brevetat.
  
Fonaments de dret
  
Primer
  
Aquesta Direcció General és competent per a la resolució del present recurs ordinari, tant per allò que s'ha disposat en els articles 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i del PAC), com per allò que s'ha establit en el Decret 65/1991, de 15 d'abril, del Consell de la Generalitat Valenciana (DOGV núm. 1.547, de 21 de maig).
  
Segon
  
Allò que s'ha disposat en els articles 107, 110, 114, 115, 116 i 117, de la LRJAP i del PAC, quant a l'admissió i tramitació del recurs ordinari.
  
Tercer
  
La concessió per part de l'administració de les ajudes econòmiques per a l'adquisició d'habitatges queda supeditada al compliment d'una sèrie de requisits que vénen establits en la norma d'aplicació vigent en el moment de la sol·licitud. En el present cas, el mencionat article 5.3 del Decret 113/96, de 5 de juny, exigeix, per a l'obtenció del finançament qualificat, que entre la celebració del contracte d'opció de compra, compravenda o adjudicació i la sol·licitud del visat d'aquest, per part l'òrgan competent, no hagen transcorregut més de dos mesos.
  
Quart
  
En el cas que estem tractant, examinada la documentació que hi ha en l'expedient, es comprova que han transcorregut més de dos mesos entre la formalització de l'escriptura de compravenda i la sol·licitud del visat d'aquesta, per això, no desvirtuant allò que el recurrent ha adduït, el contingut de la resolució impugnada, ja que no té, segons el juí d'aquest òrgan administratiu, la fonamentació suficient per a justificar l'incompliment d'allò que s'ha disposat en la normativa citada en el punt tercer anterior, procedeix confirmar aquesta.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat pel Sr. Ángel Romero Hernández contra la Resolució del Servei Territorial d'Arquitectura i Habitatge de València, de data 18 de febrer de 1997, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà a la notificació d'aquesta.
  
Per a la interposició del mencionat recurs serà requisit imprescindible que, amb caràcter previ, el recurrent en comunique a aquest òrgan la interposició. Tot això de conformitat amb allò que s'ha previst en els articles 57.2.f (en relació amb la disposició addicional onzena de la LRJAP i del PAC), i l'article 58 de la Llei Reguladora de la Jurisdicció Contenciosa Administrativa, de 27 de desembre de 1956; així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjuí que es puga exercir qualsevol altre recurs que s'estime oportú.